

761003401040

87779667337

АПИЕВА Панар Сансызбаевна,

«Абай атындағы гимназия мектебі» КММ

қазақ тілі мен әдебиеті пәні мұғалімі.

Алматы облысы, Жамбыл ауданы

**ОҚУШЫЛАРДЫҢ ФУНКЦИОНАЛДЫҚ ОҚУ САУАТТЫЛЫҒЫН АРТТЫРУ**

 Қазіргі білім беру жүйесінің маңызды міндеттерінің бірі-оқушылардың функционалдық оқу сауаттылығын арттыру.Бұл ұғым оқушылардың мәтінді оқып,түсініп,алған ақпараттарын өмірде қолдана білуін сипаттайды.

 Фукционалдық сауаттылықтың маңызы-білімді тек мектепте алған ақпаратпен шектемей,оны нақты өмірде тиімді пайдалану қабілеттерін дамыту.

Функционалдық оқу сауаттылығы-бұл тек мәтінді оқу мен жазуды білуден әлдеқайда кең ұғым.Оған мәтіндерден маңызды ақпаратты тауып,оны түсініп,сол ақпарат негізінде дұрыс шешім қабылдай білу қабілеті жатады.

Функционалдық сауаттылықтың негізгі мақсаты-оқушыларды өмірдегі түрлі жағдайларда ақпаратты тиімді пайдалана алатын, сыни тұрғыдан ойлайтын және өз пікірін дәйекті түрде қорғайтын тұлға етіп тәрбиелеу.

 Оқушылардың функционалдық сауаттылығын арттыру үшін оларға әр түрлі жанрлардағы мәтіндермен жұмыс істеуге мүмкіндік беру маңызды.Бұл мәтіндер ғылыми мақалалар,әдеби шығармалар,нұсқаулықтар мен ақпараттық жазбалар болуы мүмкін.Оқушыларға мәтіннің мәнін түсіну үшін әртүрлі тапсырмалар беріледі:негізгі идеяны анықтау,автордың көзқарасын бағалау,мәтіндегі ақпараттарды салыстыру.

 Функционалдық оқу сауаттылығының маңызды бөлігі-сыни ойлау. Оқушыларға мәтіндерге қатысты сұрақтар қою,оларды талдау және өз пікірін құруға ынталандыру керек.Бұл тәсіл оқушылардың тек оқығанды түсіну ғана емес,сондай-ақ өз пікірін негіздеп, салыстыра білу дағдыларын дамытуға көмектеседі.

 Мектепте функционалдық оқу сауаттылығын арттыру мақсатында оқушыларға тек теориялық тапсырмалар ғана емес, күнделікті өмірде кездесетін практикалық тапсырмалар да берілуі қажет.

Оқушылардың әртүрлі мәтіндерді оқып,олардың мазмұнын түсіну дағдыларын дамыту қажет.Әрбір мәтіннен маңызды ақпаратты таба білу,мәтіннің құрылымы мен мақсатын анықтай алу дағдылары оқушылардың фукционалдық сауаттылығын арттырады.Оқу барысында білімалушылар түрлі мәтіндермен танысып,олардың түрлерін ажырата білуі керек.Оқушыларға өз ойларын ашық жеткізе білуі үшін топтық жұмыстар мен пікірталастар ұйымдастыруға да болады.Бұл оқушылардың мәтіндеге қатысты өз пікірлерін қорғап,түсініктемелер жасауына мүмкіндік береді.

«Сабақ беру – үйреншікті жай ғана шеберлік емес, ол – жаңадан жаңаны табатын өнер» - деген екен Жүсіпбек Аймауытов. Сондықтан қазіргі таңда оқушыларға саналы тәрбие мен сапалы білім беру ісін жаңа талап тұрғысынан өзгертіп, оқыту тәсілдерін үнемі жетілдіріп отыруға міндеттіміз. «Қазіргі заман мұғалімі – рухани дамыған əрі əлеуметтік тұрғыдан есейген, педагогикалық құралдардың барлық түрлерін шебер меңгерген білікті маман, өзін - өзі əрдайым жетілдіруге ұмтылатын шығармашыл тұлға. Ол жоғары білімді шығармашыл тұлғаны қалыптастырып, дамыту үшін жауапты» деген.Олай болса шығармашыл тұлғаны қалыптастыру үшін әр сабағымызда біз тек оқулық шеңберіндегі білімді үйретумен шектеліп қана қоймай, кең түрде әр баланың талабына, деңгейіне сай жұмыстарды саралап, ыңғайластыруымыз керек. Тұлға құзіреттілігін дамыту үшін мектеп оқушыларының функционалдық оқу сауаттылығын арттыруда жаңа инновациялық әдіс – тәсілдердің ең тиімдісін пайдалану жоғарғы нәтиже береді.Оқушылардың сабаққа деген қызығушылығын аттыру үшін мұғалім шебер болуы керек. Ол баланы қалай оқыту, оның сабаққа деген ынтасын қалай ашуға болады деген сұрақтар төңірегінде жұмыс жасауы тиіс. Жалпы адам баласы есту, көру, ұстап көру, сезу және иіскеу арқылы есте сақтайды. Кейбір оқушылар жазбашаға, кейбірі ауызшаға қабілетті болып келеді. Интербелсенді оқыту барысында оқушылар өзіндік пікір қалыптастырып, өз ойларын дұрыс жеткізе білуге, өз қөзқарасын дәлелдеуге, пікірталас жүргізуге, басқаларды тыңдауға, өзге пікірді сыйлауға және онымен санасуға үйренеді.

 Оқушының функционалдық оқу сауаттылығын дамыту мәселесіне мынандай тұжырымдарманы ұсынуға болады:

1.Оқушыларды бірінші сабақтан бастап сөйлесім әрекетінің түрлерін (айтылым, жазылым, тыңдалым, оқылым, тілдесім) меңгерте білу;

2. Оқушылардың алған білімдерін өмірде, кез-келген жағдайда, әлеуметтік ортада қолдана алуға үйрету;

3. Мемлекеттік тілде ауызша, жазбаша қарым-қатынас жасау;

4. Әлеуметтік талаптарына сай келу үшін оқушының ақпараттық технологияларды қолдану және проблемалардың шешімін таба алуға үйрету;

5. Оқушыларды өзгермелі өмірге бейімделуіне үйрету;

6. Оқушылардың жеке бас қабілеттерін дамытуы;

7. Оқушылардың әлеуметтік-мәдени дағдыларын дамытуы;

8. Қазақ халқының салт –дәстүрі, мәдениеті, тарихын түсіну және құрметтеуге баулу.

Сондықтан қазақ тілі сабағында оқылым дағдыларын дамыту үшін тапсырмаларды жүйелі құрастырудың маңызы зор. Оқылым дағдыларының ерекшеліктерін меңгеру –оқушылардың оқу сауаттылығын арттырады. Бүгінгі мектептің басты міндеті-өзіндік ой-көзқарасын ашық айта алатын, өмірге бейім тұлға қалыптастыру болса, оған мұғалім мен оқушының бір-біріне деген сүйіспеншілігі,оны тұлға ретінде бағалауы баланың адамдық қасиеттерінің дамуына басты кепіл болуды көздейді. Ойын еркін айтатын, сын тұрғысынан ойлауға бейім,интеллект қабілеті дамыған, өмірде өз орнын таба алатын жеке тұлғаны қалыптастыру мектеп мұғалімдері үшін жауапты іс.